Ahmad ibnu Ibraahim(Ahmad Giraanyi) ijoollummaa isaa irraa jalqabee gidiraan Mootota Kiristaanaatiin Muslimoota irra ga'aa jiru argaa,dhaga'aa waan guddateef qalbii Isaa keessatti diinummaan isaani Siidaa akka Tulluu Kilamanjaaroo dhaabbate.Gaaf tokko gubaa abbootii kiyyaa kana ni kaffaladha jechaa onnee xiiqiitiin guddate. Yeroo umriin isaa 21 ga'u akkuma karoora isaatti hojii jalqabe.Bara 1527 tti Kiristaanota Mootummaa Islaamaa Ifaat weerarii jiran lolee daaraa gochuun achi keessaa baase. Dargageessi Umrii 21 kun injifannoo isaa tokko jedhee jalqabe. Itti fufuun lola marsaa lammaffaatiin Mootummaa Islaamaa Fatagaar kan Mootata Kiristaanaatiin weeraramtee jirtu isaan jalaa bilisa baase. Bara 1529 tti woraana isaa fudhatee gara Dawwarootti qajeele.Achiitis injifannoo argate, milkiinis xumure. Iitti aansee Baaleetti tarkaanfate.Achitis ijnifannoon isaa itti fufe.